На основу члана 44. Закона о култури („Службени гласник Републике Србије“, број 72/09, 13/16 , 30/16 и *6/2020)*, члана 37. Статута Града Ниша ("Службени лист Града Ниша", број 88/08, 143/16 и 18/2019),члана 15. Одлуке о оснивању Позоришта лутака Ниш ("Службени лист града Ниша", број 2/11 и 115/16) ,

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Прву измену Програма рада Позоришта лутака Ниш за 2020. годину, број 729/20-2 године, коју је донео Управни одбор ове установе на седници одржаној 15.09.2020. године.

 II Првa изменa Програма рада Позоришта лутака Ниш за за 2020. годину, реализоваће се у складу са финансијским планом ове установе за 2020. годину.

 III Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

 Управни одбор Позоришта лутака Ниш, на седници одржаној 15.09.2020. године донео је Прву измену Програма рада Позоришта лутака Ниш за 2020. годину, број 729/20-2 и доставио је Секретаријату за културу и информисање на даље поступање.

У образложењу Установе се наводи да се мења тачка 1. Програма рада Позоришта лутака Ниш за 2020 годину, која се односи на премијерне представе у овој календарској години, и то: уместо представе БЕЛА БАЈКА у режији Боње Лунгова, биће припремљена и реализована представа „Корњача и зец“ у режији Давида Алића.

Такође, мења се и тачка 2. Програма рада Позоришта лутака Ниш за 2020 годину, па ће уместо представе „Принцеза на зрну грашка“, чији је редитељ Давор Драгојевић из Црне Горе, због актуелних епидемиолошких услова отказао рад на планираној представи, бити припремљена и реализована представа „Дванаесто море“ у режији Бориса Тодоровића.

Измена Програма рада Позоришта лутака Ниш, реализоваће се у оквиру опредељених средства из буџета Града и Финансијског плана Позоришта лутака Ниш.

 Имајући у виду да је Измена програма сачињена у складу са законом, прописима Града и циљевима оснивања Установе, предлаже се доношење решења о давању сагласности на измену Програма рада Позоришта лутака Ниш за 2020. годину.

 СЕКРЕТАР

 Александра Радосављевић